Greek Legal Document

Category: 197

Content:
1. ΠΡΟΕΔΡΙΚΟΝ ΔΙΑΤΑΓΜΑ της 11/16 Ιουλ. 1927 (ΦΕΚ Α΄ 146) Περί ιδρύσεως Πανεπιστημιακής βιβλιοθήκης εν τω Πανεπιστημίω Θεσσαλονίκης. Έχοντες υπ’ όψει το άρθρ. 18 του Νόμ. 3341 και την παρ. 6 του άρθρ. 2 του από 21 Σεπτ. 1926 Ν.Δ/τος «περί επαναφοράς εις ισχύν του Νόμ. 3341», προτάσει του Υπουργού της Παιδείας και Θρησκευμάτων στηριζομένη εις την από 11 Μαΐου ε.ε. απόφασιν του Πρυτανικού Συμβουλίου του Πανεπιστημίου Θεσσαλονίκης, ληφθείσαν μετά γνώμην της Φιλοσοφικής Σχολής του Πανεπιστημίου τούτου απεφασίσαμεν και διατάσσομεν τάδε: Άρθρ.1.-Ιδρύεται εν τω Πανεπιστημίω Θεσσαλονίκης Πανεπιστημιακή Βιβλιοθήκη, της οποίας σκοπός είναι η συγκέντρωσις των αναγκαίων δι’ επιστημονικάς μελέτας και ερεύνας βιβλίων, χειρογράφων, εγγράφων πανομοιοτύπων, εικόνων, χαρτών και των τοιούτων. Άρθρ.7.-Εκτάκτως και κατόπιν αποφάσεως του Πρυτανικού Συμβουλίου λαμβανομένης κατ’ εισήγησιν του Προέδρου της Εφορευτικής Επιτροπής δύνανται να προσληφθώσι και δύο ημερομίσθιοι υπηρέται ή υπηρέτριαι δι’ ωρισμένον κατ’ έτος χρονικόν διάστημα μη δυνάμενον να υπερβή τους δύο μήνας. Το ημερομίσθιον τούτων κανονίζεται αποφάσει του Πρυτανικού Συμβουλίου. Άρθρ.8.-1)Την όλην λειτουργίαν της Πανεπιστημιακής βιβλιοθήκης εποπτεύει πενταμελής Εφορευτική Επιτροπή εκ καθηγητών τακτικών ή εκτάκτων, υποδεικνυομένου ενός υφ’ εκάστης σχολής δια μίαν τριετίαν. Σελ. 594 2)Η Επιτροπή εκλέγει εξ αυτής τον Πρόεδρόν της και τον επί της βιβλιοθήκης εφορεύοντα, όστις αποτελεί τον εισηγητήν αυτής επί παντός σχετικού προς την Πανεπιστημιακήν βιβλιοθήκην θέματος, συνεννοούμενος  μετά του διευθυντού και των προϊσταμένων των σπουδαστηρίων. 3)Των συνεδριών της επιτροπής εφ’ όσον δεν πρόκειται περί προσωπικών ζητημάτων μετέχει και ο διευθυντής της βιβλιοθήκης, ως γραμματεύς, γνωμοδοτικήν έχων ψήφον. 4)Η επιτροπή συνεδριάζει τακτικώς άπαξ του μηνός, εκτάκτως δ’ οσάκις ήθελε κληθή υπό του Προέδρου ή ήθελε ζητηθή τούτο υπό δύο αυτής μελών. 5)Εφ’ όσον η λειτουργούσα σχολή είναι μία η ανωτέρω επιτροπή είναι τριμελής των μελών αυτής υποδεικνυομένων υπό της σχολής. Άρθρ.9.-Ιδιαιτέρως την εποπτείαν του τμήματος των χειρογράφων και πανομοιοτύπων έχει ο εκάστοτε καθηγητής της Παλαιογραφίας και Παπυρολογίας. Μη υπάρχοντος τοιούτου τον επόπτην του τμήματος εκλέγει η Φιλοσοφική Σχολή εκ των καθηγητών αυτής των ασχοληθέντων ιδιαιτέρως περί την παλαιογραφίαν και παπυρολογίαν. Άρθρ.10.-1)Η εφορευτική επιτροπή συντάσσει τη εισηγήσει του εφορεύοντος και του επόπτου των χειρογράφων και υποβάλλει εις το Πρυτανικόν Συμβούλιον εντός του μηνός Νοεμβρίου τον προϋπολογισμόν της βιβλιοθήκης δια τε την αγοράν βιβλίων, χειρογράφων και πανομοιοτύπων εγγράφων, χαρτών κτλ. και την βιβλιοδέτησιν και συντήρησιν αυτών, καθώς και δια πάσας τα προς λειτουργίαν της βιβλιοθήκης απαιτουμένας δαπάνας. 2)Επί τη βάσει του προϋπολογισμού τούτου το Πρυτανικόν Συμβούλιον αναγράφει ειδικήν εν τω προϋπολογισμώ του Πανεπιστημίου πίστωσιν, δυνάμενον να ελαττώση ή αυξήση το ζητούμενον ποσόν, εάν ήθελε κρίνει τούτο αναγκαίον. 3)Το δια την μισθοδοσίαν του προσωπικού της βιβλιοθήκης απαιτούμενον ποσόν αναγράφεται εν τω προϋπολογισμώ του Πανεπιστημίου υπό το αυτό κεφάλαιον, υφ’ ο και η μισθοδοσία εν γένει του διδακτικού και διοικητικού προσωπικού. 31.Ε.σ.1 Πανεπιστημιακή Βιβλιοθήκη Πανεπιστημίου Θεσ/νίκης Άρθρ.11.-1)Η Πανεπιστημιακή βιβλιοθήκη πλουτίζεται δι’ αγορών, δωρεών και ανταλλαγών. 2)Ο κατάλογος των εκάστοτε αγοραστέων βιβλίων, καταρτίζεται υπό του εφορεύοντος καθηγητού εν συνεννοήσει μετά του διευθυντού της βιβλιοθήκης και των προϊσταμένων των σπουδαστηρίων, εγκρινόμενος δε υπό της εφορευτικής επιτροπής υποβάλλεται μετά του προϋπολογισμού της δαπάνης εις το Πρυτανικόν Συμβούλιον, το οποίον αποφασίζει περί του δαπανητέου ποσού δια την ενέργειαν της προμηθείας. Μετά την απόφασιν ταύτην την προμήθειαν ενεργεί ο διευθυντής. 3)Προκειμένου περί χειρογράφων ο επόπτης του τμήματος καθηγητής απευθύνεται προς τον Πρόεδρον της εφορευτικής επιτροπής και δι’ αυτού εις το Πρυτανικόν Συμβούλιον. 4)Τα αγοραζόμενα βιβλία καταγράφονται εις ειδικόν βιβλίον εισαγωγής, τηρούμενον υπό του διευθυντού, εν ειδική στήλη του οποίου σημειώνεται το σπουδαστήριον ή το τμήμα της Πανεπιστημιακής βιβλιοθήκης, όπου το βιβλίον κατετέθη. 5)Πολλαπλά βιβλία της Πανεπιστημιακής βιβλιοθήκης δύνανται ν’ ανταλλάσσωνται προς άλλα ισάξια ων στερείται η βιβλιοθήκη. Η ανταλλαγή προτείνεται υπό της εφορευτικής επιτροπής τη εισηγήσει του διευθυντού, εγκρίνεται δε ή απορρίπτεται υπό του Πρυτανικού Συμβουλίου. 6)Αποφάσει του Πρυτανικού Συμβουλίου δύνανται να χορηγηθώσιν εκ των πολλαπλών ή αχρήστων δια την Πανεπιστημιακήν βιβλιοθήκην βιβλία εις την Δημοτικήν ή την Δημοσίαν βιβλιοθήκην Θεσσαλονίκης ή άλλας δημοσίας βιβλιοθήκας της Μακεδονίας, υποδεικνυόμενα υπό της Εφορευτικής Επιτροπής τη εισηγήσει του διευθυντού. 7)Κατά τον ίδιον τρόπον δύναται να γίνη και εκποίησις πολλαπλών. Άρθρ.12.-Η χρήσις των βιβλίων της Πανεπιστημιακής Βιβλιοθήκης είναι πρώτον εσωτερική γενομένη εις τα αναγνωστήρια αυτής και δεύτερον εξωτερική δια δανεισμού. Άρθρ.13.-1)Τα αναγνωστήρια είναι δύο, φοιτητικόν και επιστημονικόν. Το φοιτητικόν περιλαμβάνον τα αναγκαία δια τους φοιτητάς διδακτικά βιβλία αποτελεί την κυρίαν αίθουσαν αναγνώσεως δια τους φοιτητάς και τους ακροατάς. Εις το επιστημονικόν προοριζόμενον μόνον δι’ ειδικάς επιστημονικάς μελέτας, απαγορεύεται η άνευ ειδικής αδείας είσοδος πλην των καθηγητών, υφηγητών και διδασκάλων του Πανεπιστημίου. 2)Άδειαν εισόδου εις το επιστημονικόν αναγνωστήριον δύναται να χορηγήση ο διευθυντής και εις φοιτητάς και εις ακροατάς ή και άλλους εκτός του Πανεπιστημίου επιστήμονας και λογίους εφ’ όσον ήθελε πεισθή ότι πρόκειται περί ειδικής επιστημονικής μελέτης μη δυναμένης να γίνη εις το φοιτητικόν αναγνωστήριον ή τα σπουδαστήρια. 3)Άδειαν μελέτης χειρογράφων χορηγεί μόνον ο επόπτης των χειρογράφων καθηγητής. 4)Οι εισερχόμενοι εις τα αναγνωστήρια οφείλουσι να τηρώσι τας σχετικάς διατάξεις του εσωτερικού κανονισμού, άλλως αποβάλλονται απαγορευομένης εις αυτούς εφεξής της εισόδου. Άρθρ.14.-1)Βιβλία της Πανεπιστημιακής βιβλιοθήκης δανείζονται υπό του διευθυντού μόνον εις τους καθηγητάς, υφηγητάς, επιμελητάς και διδασκάλους του Πανεπιστημίου ή και εις φοιτητάς και ακροατάς αλλά κατόπιν ειδικής αδείας του Προέδρου της εφορευτικής επιτροπής και εφ’ όσον πρόκειται περί βιβλίων πολλαπλών ή ευκόλως αντικαθιστωμένων. 2)Βιβλία δανείζονται μόνον δι’ ωρισμένον χρονικόν διάστημα, πάσα δε βλάβη ή απώλεια ευθύνει τον δανεισθέντα, υποχρεούμενον εις την καταβολήν του διπλασίου του αντιτίμου του απολεσθέντος. 3)Ο δανεισθείς υποχρεούται να συμμορφώνηται προς τας περί δανεισμού διατάξεις του εσωτερικού κανονισμού της λειτουργίας της Πανεπιστημιακής βιβλιοθήκης. Εν εναντία περιπτώσει δύναται η διεύθυνσις να αρνηθή τον δανεισμόν. 4)Βιβλία δι’ άλλους τόπους εκτός της Θεσσαλονίκης δεν δανείζονται. Κατ’ εξαίρεσιν δύναται ν’ αποσταλώσιν εις την Εθνικήν βιβλιοθήκην ή άλλην δημοσίαν εν Ελλάδι βιβλιοθήκην δι’ ωρισμένον χρονικόν διάστημα μη υπερβαίνον τον ένα μήνα, βιβλία ή χειρόγραφα κλπ. προς μελέτην υπό καθηγητών του Αθήνησι Πανεπιστημίου ή και άλλου λογίου κατόπιν αιτήσεως αυτού προς την εφορευτικήν επιτροπήν διαβιβαζομένης δια της διευθύνσεως της οικείας βιβλιοθήκης, εφ’ όσον αι ειρημέναι βιβλιοθήκαι ήθελον αποδεχθή τον αμοιβαίον δανεισμόν. Το ούτως αποστελλόμενον βιβλίον ή χειρόγραφον δεν εξέρχεται του αναγνωστηρίου της Εθνικής Βιβλιοθήκης, πάσα δε τυχόν απώλεια αυτού εφ’ όσον προέρχεται εξ υπαιτιότητος του δανεισθέντος, καθώς και τα έξοδα της αποστολής και επιστροφής βαρύνουν αυτόν. Άρθρ.15.-Η κλοπή ή υπεξαίρεσις ολοκλήρου ή μέρους εντύπου ή χειρογράφου τιμωρείται κατά τας διατάξεις του ποινικού Νόμου και δια χρηματικής ποινής ίσης προς το δεκαπλούν της αξίας του κλαπέντος ή βλαβέντος, οριζομένης υπό της εφορευτικής επιτροπής μετά γνωμοδότησιν του διευθυντού της βιβλιοθήκης και καταβαλλομένης εις το Ταμείον του Πανεπιστημίου. Σελ. 595 Πανεπιστημιακή Βιβλιοθήκη Πανεπιστημίου Θεσ/νίκης 31.Ε.σ.1 Άρθρ.16.-Περί των λεπτομερειών της εσωτερικής λειτουργίας της Πανεπιστημιακής βιβλιοθήκης θέλει μεριμνήσει εσωτερικός κανονισμός, συντασσόμενος μεν υπό της εφορευτικής επιτροπής εν συνεννοήσει μετά του διευθυντού, εγκρινόμενος δε υπό του Πρυτανικού Συμβουλίου. Εις τον αυτόν επί της Παιδείας Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-«Το προσωπικόν της Πανεπιστημιακής Βιβλιοθήκης αποτελούσιν. 1)Εις Διευθυντής επί βαθμώ και μισθώ Τμηματάρχου Β΄ τάξεως. 2)Δύο Βιβλιοφύλακες επί βαθμώ και μισθώ Γραμματέως Β΄ τάξεως. 3)Δέκα τρεις βοηθοί επί βαθμώ και μισθώ γραφέως Β΄ τάξεως. 4)Μία δακτυλογράφος επί βαθμώ και μισθώ γραφέως Β΄ τάξεως. 5)Τέσσαρες κλητήρες επί βαθμώ και μισθώ κλητήρος Β΄ τάξεως. 6)Δύο καθαρίστριαι επί βαθμώ και μισθώ κλητήρος Γ΄ τάξεως». Το άρθρ. 2 ετροποποιήθη ως άνω δια του άρθρ. 10 Ν.Δ. 975/1942. Άρθρ.3.-«1.Διευθυντής της Πανεπιστημιακής Βιβλιοθήκης διορίζεται δια Δ/τος επί βαθμώ Τμηματάρχου Β΄ Τάξεως πτυχιούχος Φιλοσοφικής Σχολής Ελληνικού ή ξένου Πανεπιστημίου έχων ειδικευθή δι’ ειδικών σπουδών εις την Βιβλιοθηκονομίαν ή έχων εργασθή επί διετίαν τουλάχιστον εις Ευρωπαϊκήν Βιβλιοθήκην ή επί πενταετίαν εις Ελληνικήν Δημοσίαν ή Οργανισμού Δημοσίου Δικαίου Βιβλιοθήκην και γνωρίζων δύο τουλάχιστον ευρωπαϊκάς γλώσσας. Ο Διευθυντής μετά διετή ευδόκιμον υπηρεσίαν εν τω βαθμώ Τμηματάρχου Β΄ τάξεως, δύναται να προαχθή προτάσει της Εφορ. Επιτροπής μετ’ απόφασιν της Συγκλήτου εις τον βαθμόν του Τμηματάρχου Α΄ τάξεως. Μετά τετραετή εις τον βαθμόν τούτον υπηρεσίαν δύναται να προαχθή εις τον βαθμόν του Διευθυντού Β΄ τάξεως και μεθ’ ετέραν τετραετίαν εις τον βαθμόν του Διευθυντού Α΄ τάξεως. Ο Διευθυντής διευθύνει την εν γένει υπηρεσίαν της Πανεπιστημιακής βιβλιοθήκης έχων υπό τας αμέσους αυτού διαταγάς άπαν το προσωπικόν της Βιβλιοθήκης και εκτελών τας αποφασισθείσας παραγγελίας. Τον Διευθυντήν απόντα ή κωλυόμενον αναπληροί ο αρχαιότερος των βιβλιοφυλάκων. 2.Βιβλιοφύλαξ διορίζεται δια Δ/τος με τον βαθμόν του Γραμματέως Β΄ τάξεως ο έχων πτυχίον Πανεπιστημίου, βιβλιοθηκονομικάς γνώσεις και γωρίζων επαρκώς δύο ευρωπαϊκάς γλώσσας. Ο βιβλιοφύλαξ μεθ’ εκάστην διετή ευδόκιμον υπηρεσίαν δύναται να προαχθή εις τον αμέσως ανώτερον βαθμόν μέχρι και του βαθμού Τμηματάρχου Α΄ τάξεως. 3.Βοηθός ή δακτυλογράφος διορίζεται με τον βαθμόν του γραφέως β΄ τάξεως απόφοιτος γυμνασίου ή ομοταγών Σχολών έχων στοιχειώδεις βιβλιοθηκονομικάς γνώσεις ή στοιχειώδη γνώσιν μιας Ευρωπαϊκής γλώσσης. Οι βοηθός και δακτυλογράφος προάγονται ως και οι ομοιόβαθμοί των της Κεντρικής Υπηρεσίας του Πανεπιστημίου όντες δε ή γενόμενοι πτυχιούχοι δύνανται να προαχθούν μέχρι και του βαθμού Γραμματέως Α΄ μεθ’ εκάστην διετή ευδόκιμον υπηρεσίαν. 4.Κλητήρ ή καθαρίστρια διορίζονται δια πράξεως του Πρυτάνεως οι έχοντες τα προσόντα να διορισθώσιν εις αντίστοιχον θέσιν της Κεντρικής Υπηρεσίας του Πανεπιστημίου». Το άρθρ. 3 ετροποποιήθη ως άνω δια του άρθρ. 11 Ν.Δ. 975/1942. Σελ. 593 Πανεπιστημιακή Βιβλιοθήκη Πανεπιστημίου Θεσ/νίκης 31.Ε.σ.1 Άρθρ.4.-Άπαντες οι ανωτέρω δέον να έχωσιν εκπληρώσει την στρατιωτικήν αυτών υποχρέωσιν ή να έχωσιν απαλλαγή νομίμως αυτής και να μη υπέπεσαν εις το αδίκημα της λιποταξίας ή ανυποταξίας ή κατεδικάσθησαν εις τινα ποινήν εκ των προβλεπομένων υπό των άρθρ. 21, 22, 24 και 449-489 του ποινικού Νόμου. Άρθρ.5.-1)Εκ των κατά τα ανωτέρω άρθρα υπαλλήλων ο διευθυντής και ο επιμελητής προσλαμβάνονται κατόπιν δοκιμασίας, ης τας λεπτομερείας καθορίζει το Πρυτανικόν Συμβούλιον εν συνεννοήσει μετά του Προέδρου της Εφορευτικής Επιτροπής. 2)Της δοκιμασίας ταύτης δύναται ν’ απαλλάξη το Πρυτανικόν Συμβούλιον τον υποψήφιον Διευθυντήν, εφ’ όσον πρόκειται περί ανθρώπου εγνωσμένης βιβλιοθηκονομικής πείρας λόγω προϋπηρεσίας εις κρατικήν ή άλλην επιστημονικήν βιβλιοθήκην. 3)Περί της προσλήψεως προσωρινών υπαλλήλων ισχύει η παρ. 3 του άρθρ. 4 του από 12 Ιαν. 1927 Δ/τος «περί οργανώσεως της διοικητικής, οικονομικής και λογιστικής υπηρεσίας του Πανεπιστημίου Θεσσαλονίκης». Άρθρ.6.-1)Δια τας αδείας του κατά τα ανωτέρω άρθρα προσωπικού, τας εργασίμους ώρας και τας πειθαρχικάς ποινάς ισχύουσι τα άρθρ. 8 και 9 του από 17 Ιανουαρίου Π.Δ/τος «περί διοργανώσεως της διοικητικής, οικονομικής και λογιστικής υπηρεσίας του Πανεπιστημίου Θεσσαλονίκης». 2)Κατ’ εξαίρεσιν εις τον διευθυντήν δύναται να χορηγηθή αποφάσει του Πρυτανικού Συμβουλίου εφ’ άπαξ εξάμηνος άδεια μετά πλήρων αποδοχών δια το εξωτερικόν προς παρακολούθησιν των της βιβλιοθηκονομίας εις ξένας βιβλιοθήκας. Εις τον ούτω απερχόμενον δύνανται αποφάσει του Πρυτανικού Συμβουλίου να χορηγηθώσι και τα οδοιπορικά της μεταβάσεως και επιστροφής, άνευ τινός άλλης αποζημιώσεως.